cyanic-selkie/wikianc huggingface dataset:
Buddhalainen etiikka
Viisi ohjetta
Nämä ovat nimenomaan periaatteita, eivätkä käskyjä, kuten kymmenen käskyä. Ne on tarkoitettu suuntaviivoiksi taitavaan käytökseen ja harjoittajilla on lupa käyttää omaa harkintakykyään – ohjeen henki on yleensä kirjainta tärkeämpi.
Ensimmäinen ohje
Ensimmäinen ohje käsittää kaikki olennot, ihmisistä eläimiin ja jopa oman itsen. Buddha kehotti rakastamaan kaikkia elollisia kuin äitiä, koska mikä tahansa elollinen olento on voinut olla jossakin jälleensyntymän kierron vaiheessa äitisi.
Arvid Adolf Etholén
Arvid Adolf Etholén, kansainvälisesti tunnettu myös nimellä Adolf Etolin (, Adolf Karlovitš Etolin) (9. tammikuuta 1798 Helsinki – 29. maaliskuuta 1876 Elimäki) oli suomalainen venäläis-amerikkalaista kauppakomppaniaa palvellut merenkulkija, tutkimusmatkailija, hallintovirkamies, Venäjän Amerikan (Alaskan) kuvernööri ja vara-amiraali.
Buddhalainen etiikka
Ensimmäinen ohje
Ohjeella on myös merkitystä elinkeinoa valitessa: se ei saa tuottaa minkäänlaista vahinkoa elävillä olennoille, joten esimerkiksi sotilaan tai teurastajan ammatti ei sovi. Ensimmäistä ohjetta vastaavia myönteisiä periaatteita ovat ystävällisyyden kehittäminen ja toiminta elävien olentojen hyväksi. Rakkautta maailmaa kohtaan kehitetään Metta bhavana -meditaatiolla.
Toinen ohje
Toinen ohje pähkinänkuoressa: älä varasta. Tämä ei tarkoita pelkästään tavaraa tai rahaa, vaan esimerkiksi toisten herkkäuskoisuutta tai vieraanvaraisuutta ei tulisi käyttää hyväksi. Vastaavasti anteliaisuutta tulisi edistää. Tämäkään ei viittaa pelkästään tavaraan tai rahaan, vaan myös esimerkiksi aikaan, tukeen jne.
Arvid Adolf Etholén
Varhaisura
Etholén valmistui keisarillisesta laivastoakatemiasta 1817. Hän siirtyi pian venäläis-amerikkalaisen kauppakomppanian palvelukseen ja teki mittavan elämäntyön Venäjän amerikkalaisissa siirtokunnissa ja Tyynellämerellä, jossa hän vietti kolme pitkää jaksoa, 1818–1824, 1826–1837 sekä 1840–1845. Ensimmäisillä komennuksillaan hän toimi aluksen päällikkönä komppanian lukuisilla huolto-, hallinto- ja tutkimuspurjehduksilla pohjoisella Tyynellämerellä ja myös Havaijilla (”Sandwich-saarilla”) ja etelämpänä Chileen saakka. Hän osallistui muun muassa Alaskan rannikkoa kartoittaneisiin retkikuntiin 1822–1823 ja toimi Alaskan kuvernöörin apulaisena ja varamiehenä 1832–1837.
Buddhalainen etiikka
Kolmas ohje
Kolmannen ohjeen tulkitaan kieltävän raiskaaminen tai aviorikos. Seksuaalisuus ei sinänsä ole paha asia, mutta sillä ei saa tuottaa vahinkoa. Ohje ei kiellä homoseksuaalisuutta. Ohjeeseen sisältyy myös keskitie eli itsehillinnän ajatus eikä se tarkoita pelkästään seksuaalisuutta. Mitään ei tulisi ahnehtia. Vastaavia myönteisiä periaatteita ovatkin tyytyväisyys eli kiitollisuus. Sen sijaan, että ahnehtisi ja keräisi aistinautintoja (ruoka, tv, musiikki, seksi jne.), pyrkiikin olemaan tyytyväinen ja kunnioittamaan sitä mitä sinulla jo on. Buddhalaisuus ei kuitenkaan kiellä nauttimasta edellä mainituista asioista.
Arvid Adolf Etholén
Alaskan kuvernööri 1840–1845
Vuonna 1838 Pietarissa Etholén nimitettiin kauppakomppanian korkeimmaksi hallintovirkamieheksi, Venäjän Amerikan kuvernööriksi. Hän matkusti Etelä-Amerikan ympäri takaisin siirtokuntien pääkaupunkiin Alaskan Novoarkangelskiin (nykyisin Sitka) mukanaan seurue, johon kuului useita muita suomalaisia, muun muassa Etholénin tuore puoliso, luterilaisen seurakunnan papiksi värvätty Uno Cygnaeus, luonnontieteilijä Reinhold Ferdinand Sahlberg, joka toimi jonkin aikaa siirtokunnan lääkärinä, sekä Etholénin adjutanttina työskennellyt Johan Bartram.
Buddhalainen etiikka
Neljäs ohje
Neljännen ohjeen valheellisella puheella tarkoitetaan lähinnä valehtelua mutta myös kaikkea puhetta, joka tuottaa vahinkoa. Totuuden lausuminenkaan ei aina ole taitavaa jos asia ilmaistaan niin, että se aiheuttaa kärsimystä ja mielipahaa, esimerkiksi käyttämällä ironisia tai kärjistäviä ilmaisukeinoja. Neljättä periaatetta vastaavia myönteisiä periaatteita ovat rehellisyys, vilpittömyys ja ihmisten keskinäistä ymmärrystä edistävä puhe.
Viides ohje
Viides ohje viittaa lähinnä päihteiden käyttöön. Buddhalaisuudessa ajatellaan, että kirkas mieli tuottaa enemmän sopua ja harmoniaa kuin sumeat olotilat. Tämän vuoksi buddhalaiset eivät yleensä käytä alkoholia. Mielen turruttamista muillakin keinoin tulee välttää.
Arvid Adolf Etholén
Kuvernöörikauden jälkeen
Kuvernöörikauden jälkeen Etholén toimi Pietarissa kauppakomppanian johtokunnassa 1846–1859. Matkoillaan Etholén kokosi merkittäviä kansatieteellisiä kokoelmia Alaskasta, Aleuteilta ja Tyynenmeren saarilta. Ensimmäinen Turun akatemialle lahjoitettu kokoelma tuhoutui kuitenkin jo Turun palossa 1827. Palattuaan lopullisesti Eurooppaan Etholén lahjoitti toisen kokoelman Helsingin yliopistoon. Tämä kansainvälisesti merkittävä, Etholénin etnografisena Alaska-kokoelmana tunnettu esineistö kuuluu nykyisin Kansallismuseolle ja osia siitä on näytteillä Kulttuurien museossa Helsingissä. Etholén lahjoitti myös Elimäen seurakunnalle kirjakokoelman, jonka pohjalta aloitettiin kirjastotoiminta Elimäellä vuonna 1859.
Buddhalainen etiikka
Kahdeksan ohjetta
Maallikot, jotka haluavat syventää harjoitustaan, seuraavat varsinkin Theravada-perinteessä usein laajennettua kahdeksan ohjeen kokoelmaa ns. Uposatha-päivinä noin kerran viikossa. Näiden ohjeiden tarkoituksena on jouduttaa harjoittelijan matkaa valaistumiseen ja pitää hänen mielensä selkeänä. Kahdeksaan ohjeeseen sisältyvät aiemmat viisi ohjetta. Lisäksi kolmas ohje vahvistuu täydeksi selibaatiksi. Lisättyjä ohjeita ovat:
Arvid Adolf Etholén
Kuvernöörikauden jälkeen
Etholén oli Suomeen palattuaan myös valtiopäivämies, hän edusti sukuaan valtiopäivillä 1863–1864, 1867 ja 1872.
Buddhalainen etiikka
Kahdeksan ohjetta
Tämä ohje tarkoittaa munkin ruokailurytmin seuraamista, eli ruokailujen tulisi tapahtua auringonnousun ja keskipäivän välisenä aikana. Illalla syömistä tulisi välttää.
Arvid Adolf Etholén
Huomionosoituksia
Erotessaan laivastosta Etholén ylennettiin kontra-amiraaliksi 1847. Suku aateloitiin Suomessa 1856. Alaskassa Alexandersaaristossa sijaitseva Etolin Island -saari on nimetty Etholénin mukaan, niin myös Etolin Strait -salmi, Cape Etolin -niemi sekä Etolin Bay -lahti Nunivak-saarella Yukonjoen suiston edustalla, Etolin Point -niemi Bristolinlahden pohjoisrannalla sekä Etolin street -katu Sitkan kaupungissa. Venäjällä Kuriilien Urup-saarella on Etolinille nimetty niemi.
Buddhalainen etiikka
Kahdeksan ohjetta
Näiden kahdeksan ohjeen lisäksi munkeiksi haluavat noviisit noudattavat kymmentä ohjetta, joissa edellä mainituista ohjeista toinen on pilkottu kahdeksi eri säännöksi ja ohje 'välttää rahaa ja arvoesineitä' on lisätty.
Arvid Adolf Etholén
Huomionosoituksia
Kansallisbibliografian mukaan Etholén yleni arvoltaan vara-amiraaliksi.
Dysnai
Dysnai on Liettuan koillisesosassa, Ignalinan ja Visaginasin kaupunkien välisellä alueella sijaitseva järvi. Se on Liettuan toiseksi suurin järvi. Järvi on melko matala: syvimmillään 6,0 metriä ja keskimäärin 3 metriä. Dūkštasin kaupunki sijaitsee noin kolmen kilometriä järvestä pohjoiseen.
Rakkauden sävel
Rakkauden Sävel on SIG:n seitsemäs studioalbumi, joka julkaistiin vuonna 1996 levymerkillä Pyramid. Se on yhtyeen ensimmäinen studioalbumi sitten vuoden 1985 albumin Purppura.
Suosio
Levyn nimikkokappale nousi radiosoitossa Ylellä ja sen Radiomafiassa TOP 10:een. Toisten lähteiden mukaan levyn sijoitus olisi ollut eri soittolistoilla 3 ja 10. Levyä myytiin alle 10000 kappaletta.
Mikko Louhivuori
Pastori Mikko Juhani Louhivuori (27. heinäkuuta 1952 Helsinki – 16. syyskuuta 2016 ) oli suomalainen pappi, teologian ja filosofian tohtori, jonka erikoisalaa olivat arkeologista tutkimusta tukevat tietokannat ja GIS/GPS-järjestelmät. Hänen vanhempansa ovat kemisti Antti Louhivuori ja opettaja Anna-Maija Waris.
Kansanlauluja kaupungeista
Kansanlauluja kaupungeista on SIG-yhtyeen studioalbumi, joka julkaistiin vuonna 1998 levymerkillä Pyramid. Albumi on äänitetty yhtyeen Äänekosken kokoonpanolla.
Uuno Renvall
Uuno Mikael Renvall (17. syyskuuta 1877 Turku – 20. huhtikuuta 1918 Kouvola) oli suomalainen kirkkoherra ja kirjailija.
Renvallin vanhemmat olivat arkkipiispa Torsten Thure Renvall ja Amanda Sofia Limnell. Hän pääsi ylioppilaaksi 1895 Turun ruotsalaisesta klassillisesta lyseosta ja opiskeli Helsingin yliopistossa valmistuen filosofian kandidaatiksi 1898. Renvall suoritti sitten 1901 teologian erotutkinnon, ja hänet vihittiin papiksi samana vuonna. Renvall oli kirkkoherrana Ruskolla 1906–1913 ja Haminassa 1913–1918.
Renvall oli naimisissa vuodesta 1906 Sigrid Maria Weissmanin kanssa. Heidän poikansa oli historiantutkija ja Helsingin yliopiston kansleri Pentti Renvall.
Teoksia
Omalla nimellä: Nimimerkillä Mikael:
Pertti Viinanen
Pertti Johannes Viinanen (9. huhtikuuta 1937 Ruokolahti – 31. lokakuuta 2012 Helsinki) oli suomalainen sosiaalidemokraattinen ammattiyhdistysjohtaja, joka toimi SAK:n puheenjohtajana 1980-luvulla.
Elämäkerta
Käytyään kansakoulun ja sen kaksivuotisen jatkokoulun Viinanen aloitti työelämässä aluksi metsätyömiehenä. Vuonna 1955 hän pääsi töihin ensin kärrääjäksi ja sitten trukinkuljettajaksi Enso-Gutzeitin Kaukopään tehtaille.
Viinasen ammattiyhdistysura alkoi vuonna 1963, kun hänet valittiin luottamusmieheksi, ja myöhemmin hänestä tuli Paperiliiton toimitsija ja palkkasihteeri. Vuonna 1976 Viinanen valittiin SAK:n johtoon sen kolmanneksi puheenjohtajaksi, ja 1981 hänestä tuli SAK:n puheenjohtaja Pekka Oivion jäätyä eläkkeelle. Kun Viinasen puheenjohtajakausi päättyi 1990, hän joutui käymään läpi vaikean sydämen ohitusleikkauksen. Viinanen palasi leikkauksen jälkeen työelämään ja toimi Eläketiedotustoimiston toimitusjohtajana 1991–2000, minkä jälkeen hän jäi eläkkeelle.
Viinanen kuoli lokakuussa 2012 Helsingin Terhokodissa. Hän sairasti kuollessaan syöpää.
Girl Gone Wild
”Girl Gone Wild” on yhdysvaltalaisen popartisti Madonnan kappale hänen kahdenneltatoista studioalbumiltaan MDNA. Kappale julkaistiin 2. maaliskuuta 2012 albumin toisena singlenä.
Amber Riley
Amber Patrice Riley (s. 15. helmikuuta 1986 Los Angeles, Kalifornia, Yhdysvallat ) on yhdysvaltalainen näyttelijä ja laulaja.
Tausta
Amber Riley on kotoisin Los Angelesista. Hänellä on kaksi vanhempaa siskoa, Toiya ja Ashley. Hän pyrki 17-vuotiaana mukaan American Idol -kilpailuun, mutta ei päässyt jatkoon. Riley valmistui La Mirada High Schoolista vuonna 2004.
Ura
Riley näytteli Mercedes Jonesia Foxin musikaalisarjassa Glee vuodesta 2009 aina sarjan päättymiseen vuoteen 2015 asti. Hänellä on ollut sarjassa useita laulusooloja. Riley on voittanut roolistaan muun muassa parhaan näyttelijäkokoonpanon SAG-palkinnon.
Vuonna 2013 Riley voitti Dancing with the Stars -kilpailuohjelman 17. kauden. Rileyn debyyttisingle ”Colorblind” julkaistiin huhtikuussa 2014. Helmikuussa 2016 vahvistettiin Rileyn näyttelevän pääroolin Effie Whitena musikaalissa Dreamgirls. Näytökset alkoivat Lontoon West End-teatterissa marraskuussa 2016.
Vuonna 2017 Riley muodosti musikaaliyhtyeen brittiläisten laulajien Beverley Knightin ja Cassidy Jansonin kanssa. Debyyttialbumillaan Songs from Stage he esittävät kappaleita musikaaleista kuten Cats ja Rent. Helmikuussa 2020 Riley tiedotti tulevasta EP-levystään.
Vuoden 2020 syksynä Riley aloitti musiikin julkaisemisen taiteilijanimellä RILEY. Hänen soolouransa ensijulkaisuja EP-levyllä "RILEY" ovat muun muassa BGE, Creepin ja A Moment.
Vasil Baranau
Vasil Vasiljevitš Baranau (, ; s. 5. lokakuuta 1972 Zjarauka, Valko-Venäjän SNT) on valkovenäläinen jalkapalloilija. Baranau pelasi keskikenttäpelaajana. Edustaessaan FK Spartak Moskovaa hän voitti Venäjän-mestaruuden neljä kertaa peräkkäin (1998–2001), Venäjän-mestaruuspronssia vuonna 2002 ja Venäjän cupin vuonna 2003.
Baranau pelasi Valko-Venäjän maajoukkueessa 25 A-maaottelua vuosina 1995–2001 ja teki niissä kolme maalia.
Ahmasjärvi (Eura)
Ahmasjärvi sijaitsee Eurassa Mestilän kylässä Satakunnassa ja kuuluu Eurajoen vesistön Isosuon-Ahmasjärven valuma-alueeseen.
Maantiede
Ahmasjärven pinta-ala on 33,6 hehtaaria ja se on noin 1,0 kilometriä pitkä ja 500 metriä leveä. Järven luusua sijaitsee sen pohjoisrannalla suuren Omasuon keskellä, mistä järven laskujoki Ahmasoja saa alkunsa. Järven omalla valuma-alueella on runsaasti ojitettuja soita, joiden ojista se saa vetensä.
Järven rantaviiva on 2,7 kilometriä pitkä. Järven pohjoisrannat ovat soistuneina asumiskevottomat. Sen eteläpuolella on molemmilla rannoilla moreeni- ja kalliopohjaista maastoa, jonne on rakennettu loma-asuntoja. Järven ainoa asuttu Ahmasjärven tila sijaitsee aivan järven eteläkärjessä, missä tilan pellot rajautuvat rantaan. Järvelle kulkee ajotie, jonne pääsee Mestilän kylästä kantatie 43:n tiehaarasta.
Järvellä ei ole saaria. Viereisten mäkien nimet ovat Ahmastenpalo ja Ahmanen.
Luonto
Järven pohjoisosan ojitetut suot vaikuttavat suuresti järven tilaan. Niiden vaikutuksista ei kuitenkaan ole tietoa, mutta ruohikkoisen järven eteläosasta huolimatta se ei vaikuta rehevöityneeltä. Järvessä viihtyy ainakin jokirapu, hauki ja ahven, jotka ovat alkuperäisiä lajeja, sekä ankerias, joka on istutettu laji.
Nuorttitunturi
Nuorttitunturi, Nuortitunturi, on tunturi kohdassa, jossa Suomen ja Venäjän raja sekä Sallan ja Savukosken kunnanraja yhtyvät. Sen korkeus on 482 metriä.
Nuorttitunturi sijaitsee Värriön luonnonpuistossa.
Tjelvarin laivalatomus
Tjelvarin laivalatomus sijaitsee Bogessa Ruotsin Gotlannissa. Se on 18 metriä pitkä ja 5 metriä leveä ja se ajoitetaan myöhäiseen Skandinavian pronssikaudelle (Monteliuksen periodeille I–VI eli 1100−500 eaa.). Kun laivalatomusta ennallistettiin vuonna 1938, löydettiin itäpäästä pieni paasiarkku, jonne oli kerätty palaneita luita ja saviastian paloja.
Läheiset kaksi muinaislinnaa ovat todennäköisesti rautakaudelta. Pronssikauden hautaröykkiö Majsterrojr  sijaitsee laivalatomuksesta etelään.
Charles Addams
Charles Samuel Addams (7. tammikuuta 1912 Westfield, New Jersey, Yhdysvallat – 29. syyskuuta 1988 Manhattan, New York City) oli yhdysvaltalainen pilapiirtäjä, jonka teokset edustivat tyyliltään mustaa huumoria ja makaaberia. Addams käytti nimeä Chas Addams signeeratessaan teoksensa. Addamsin tunnetuimpia teoksia ovat fiktiiviset The Addams Family -hahmot, joista on tehty useita televisiosarjoja, elokuvia, kirjoja, pelejä ja musikaali. Addams tuotti yli 1 300 sarjakuvaa, joista suurin osa julkaistiin The New Yorker -lehdessä. Teoksia on julkaistu myös TV Guide- ja Collier’s -lehdissä.
Kabardi-Balkaria
Kabardi-Balkarian tasavalta (kabardiksi Къэбэрдей-Балъкъэр Республикэ, balkaariksi Къабарты-Малкъар Республика, venäjäksi Кабарди́но-Балка́рская Респу́блика) on Venäjän federaatioon kuuluva tasavalta Itä-Euroopassa Kaukasuksen pohjoisrinteillä ja Kabardian tasangolla. Se rajoittuu pohjoisessa Stavropolin aluepiiriin, idässä ja kaakossa Pohjois-Ossetiaan, lounaassa Georgiaan ja lännessä Karatšai-Tšerkessiaan. Tasavallan pääkaupunki on Naltšik.
Historia
Kabardit ovat olleet alueen ensimmäisiä tunnettuja asukkaita. Heidät mainitaan zikhi-nimellä lähteissä, jotka ajoittuvat ajanlaskun 500 ensimmäiselle vuodelle. Sitten 1200-luvulta 1400-luvulle heidät mainitaan tšerkesseiksi. Mongolien tulo alueelle 1200-luvulla ajoi turkkilais-tataarilaisia heimoja vuoristoon, missä he sekoittuivat indoeurooppalaisten alaanien kanssa. Näin syntyi balkaarikansa. Vuonna 1557 kabardilainen ruhtinas Temriuk pyysi tsaari Iivana Julmalta, että Venäjä ottaisi kabardikansan suojelukseensa. Iivana suostui tähän ja otti jopa puolisokseen kabardilaisen prinsessan. Vuonna 1739 Kabardia itsenäistyi uudelleen. Kabardit olivat hallitsevassa asemassa Kaukasiassa ja muut kansat maksoivat heidän ruhtinailleen veroja. Vuonna 1774 alue joutui taas Venäjän keisarikunnan valtaan kabardien sitkeästä vastarinnasta huolimatta. Balkaria puolestaan liitettiin Venäjään vasta 1827.
Charles Addams
Elämäkerta
Charles Addams syntyi ja vietti lapsuutensa Westfieldissä, New Jerseyssä. Addamsin isä oli pianoyhtiön johtaja Charles Huey Addams (1882–1963) ja äiti Grace M. Spear Addams (1879–1960). Arkkitehtuuria opiskellut isä kannusti nuorta Addamsia piirtämään, ja hän olikin jo lapsena kiinnostunut piirtämään arkkuja, hautausmaita ja luurankoja. He muuttivat vuonna 1920 Elm Streetillä sijaitsevaan taloon, jossa he asuivat vuoteen 1947 asti.
Kabardi-Balkaria
Historia
Neuvostoliitossa kabardien asuinalueesta muodostettiin 1. syyskuuta 1921 Kabardian autonominen alue. Se ei kuitenkaan ollut pitkäikäinen hallintoyksikkö, sillä jo seuraavana vuonna se korvattiin Kabardi-Balkarian autonomisella alueella, josta 5. joulukuuta 1936 tuli Kabardi-Balkarian autonominen sosialistinen neuvostotasavalta. Toisessa maailmansodassa saksalaiset valloittivat maan loppukesällä 1942, mutta Neuvostoliitto valtasi sen seuraavana vuonna takaisin. Neuvostoliitto syytti balkaareja yhteistoiminnasta saksalaisten kanssa, ja koko kansa karkotettiin Keski-Aasiaan 1944. Balkaarien karkotuksen jälkeen tasavallan nimeksi tuli Kabardian autonominen sosialistinen neuvostotasavalta. Balkaarit saivat palata kotimaahansa vuonna 1957, ja tasavallan nimeksi palautettiin Kabardino-Balkarian ASNT.
Charles Addams
Elämäkerta
Addamsin ystävät kutsuivat häntä Chilliksi ja muistavat tämän lapsena olleen vilkas ja utelias. Teini-iässä Addams murtautui tyhjillään olevaan taloon Dudley Avenuella, mistä hän jäi kiinni poliisille. Kyseisen päärakennuksen takana oli rakennuksen seinään piirrettynä liidulla luuranko, jonka uskotaan olevan Addamsin piirtämä. Addams kävi nuorempana usein presbyteerien hautausmaalla Mountain Avenue -kadulla.
Addams opiskeli vuosina 1929–1930 Colgate Universityssa ja vuosina 1930–1931 Pennsylvanian yliopistossa. Vuonna 1931 Addams muutti New Yorkiin ja opiskeli vuosina 1931–1932 Grand Central School of Art -taidekoulussa. Addams työskenteli vuonna 1933 McFadden Publications -yrityksessä, jossa hän käsitteli valokuvia True Detective -lehdelle retusoimalla veren ruumiiden kuvista, jotta ne eivät olisi liian rajuja julkaistavaksi.
Toisen maailmansodan aikana vuosina 1943−1946 Addams työskenteli viestijoukkojen valokuvakeskuksessa New Yorkissa, missä hän teki animoituja elokuvia ja julisteita Yhdysvaltain armeijalle.
Kabardi-Balkaria
Maantiede
thumb|270px|left|Dyhtau, yksi tasavallan korkeimmista vuorenhuipuista. Kabardi-Balkarian pohjois- ja koillisosat kuuluvat Kabardian tasankoon. Tasankoalueen eteläpuolella on kumpuilevaa ylänköä, joka maan eteläosassa kohoaa Kaukasusvuoristoksi. Kaukasuksen korkein alue sijaitsee Kabardi-Balkarian ja Georgian rajalla. Maan länsiosassa Karatšai-Tšerkessian vastaisella rajalla on Euroopan korkein vuori Elbrus (5 642 m). Muita korkeita vuoria ovat Dyhtau (5 204 m), Škhara (5 200 tai 5 201 m) ja Koštantau (Ко́штантау, noin 5 150 m). Vuoristoalueella on myös jäätiköitä, joista suurimmat ovat Bezengi ja Dyhsu.
Charles Addams
The New Yorker
Vuonna 1932 Addams myi The New Yorker -lehdelle ensimmäisen sarjakuvansa. Kolme vuotta myöhemmin vuonna 1935 lehti palkkasi Addamsin vakituiseksi pilapiirtäjäksi, ja Addams lopetti työskentelyn McFadden Publicationsissa. Vuonna 1938 julkaistiin ensimmäisen kerran Addams Familyyn viittaava pilapiirros, jossa pölynimurikauppias esitteli pölynimuria kartanon aulassa portaiden edessä seisoville Mortician ja Lurchin varhaishahmoille. Kuvassa Lurchilla oli parta, mutta myöhemmin hahmo muuttui piirroksissa muistuttamaan enemmän Frankensteinin hirviötä. Piirrokset olivat vain yhden kuvan julkaisuja, joiden alla oli rivi vuoropuhelua. Tunnetuimpia hahmoihin liittyviä pilakuvia on ”Boiling Oil”, joka julkaistiin The New Yorker -lehdessä 21. joulukuuta 1946. Päätoimittajan mielestä piirros oli liian raju lehden kansikuvaksi ja se julkaistiin sisäsivulla. Usea lukija piti piirroksesta ja toivoi siitä painettavan joulukortteja. Muita Addamsin tunnettuja pilakuvia on muun muassa vuonna 1940 julkaistu ”The Skier”.
Kabardi-Balkaria
Maantiede
Maan suurin joki on Terek, joka virtaa maan koillisosassa Kabardian tasangon läpi. Kabardi-Balkarian alueella Terekiin laskevat Kaukasukselta alkavat Malka, Baksan, Tšegem ja Tšerek.
Charles Addams
The Addams Familyn synty
Addams nimesi hahmonsa ja antoi heille persoonalliset ominaisuudet, kun televisiokanava ABC:lle televisiosarjaa kehittänyt David Levy pyysi Addamsia tekemään näin. Samalla konsepti sai nimekseen The Addams Family. The Addams Family -televisiosarjan myötä aiemmin yhden paneelin sarjakuvissa esiintyneet hahmot saivat maailmanlaajuisen huomion. Sarjasta tuotettiin vuosina 1964–1966 kaksi tuotantokautta, yhteensä 64 jaksoa. Televisiosarjan tuotanto viivästyi, koska Addamsin entinen vaimo Barbara Barb omisti oikeudet. Sarjan myötä The New Yorkerin toimittaja William Shawn lopetti Addams Family-hahmoihin perustuvien sarjakuvien julkaisun mutta jatkoi muiden Charles Addamsin sarjakuvatuotannon julkaisemista.
Kabardi-Balkaria
Maantiede
Ilmasto on mantereinen. Kabardian tasangon keskilämpötila on tammikuussa –4 °C ja heinäkuussa +23 °C. Vuoristoalueella keskilämpötila on tammikuussa puolestaan –12 °C ja heinäkuussa +4 °C. Vuotuinen keskisademäärä on Kabardian tasangolla 500 mm ja vuoristoalueella valtavat 2 000 mm.
Charles Addams
Addamsin teoksista
Addams signeerasi kaikki teoksensa nimellä Chas Addams, jonka on kertonut näyttävän paremmalta signeerauksessa kuin Charles Addams. Addamsin ensimmäinen pilapiirroskokoelma Drawn and Quartered ilmestyi vuonna 1942.
Kabardi-Balkaria
Maantiede
Kabardian tasankoa hallitsee arokasvillisuus. Vuoriston alavampia alueita peittävät metsät, joissa kasvaa pyökkiä, koivua, leppää, tammea, valkopyökkiä ja mäntyä. Metsärajan yläpuolella on alppiniittyjä ja yläpuolella paljasta kalliota ja jäätiköitä.
Charles Addams
Addamsin teoksista
Toisen maailmansodan jälkeen Addamsin töitä oli esillä muun muassa Metropolitan Museum of Art- ja Fogg Art Museum -taidemuseoissa, Rhode Island School of Design -taidekorkeakoulussa, New Yorkin taidegalleriassa ja New Yorkin kaupunginmuseossa. Muutama vuosi sodan päättymisen jälkeen, ilmestyi hänen toinen sarjakuvakokoelmansa vuonna 1947. Pilapiirroskokoelmia julkaistiin useita vuosina 1942–1981, joista viimeinen Creature Comforts, ilmestyi vuonna 1981.
Kabardi-Balkaria
Maantiede
Kabardi-Balkarian luonnonsuojelualueista merkittävimpiin kuuluu Euroopan korkeinta huippua, Elbrusvuorta ympäröivää vuoristoluontoa suojeleva, tasavallan lounaisosan käsittävä Elbrusin kansallispuisto (Приэльбрусье Национальный парк; 1 004,00 km²). Sotšin kansallispuiston tavoin myös tälle suojelualueelle ja sen tuntumaan on kuitenkin rakenteilla valtavia laskettelukeskuksia lomakylineen, teineen, maisemaa muuttavine hiihtohisseineen ja luontaista vesitaloutta rikkovine keinolumetusjärjestelmineen. Ainakin periaatteessa tiukemmin suojeltu pitäisi olla kansallispuistosta kaakkoon sijaitseva, Georgian rajan läheisen vuoristoalueen käsittävä Kabardi-Balkarian luonnonpuisto (Кабардино-Балкарский Заповедник; 826,49 km²).
Charles Addams
Addamsin teoksista
Addams oli aktiivinen freelancer-pilapiirtäjä kuolemaansa asti, ja hän tuotti The New Yorker -lehdelle teoksia yli 40 vuoden ajan. Lehti julkaisi ensimmäisen Addamsin piirroksen helmikuussa 1932 ja viimeisen kolme viikkoa ennen Addamsin kuolemaa syyskuussa 1988. Addams teki yli 1 300 sarjakuvaa ja kantta, joita julkaistiin myös TV Guide- ja Collier’s-lehdissä.
Muita teoksia
Vuonna 1952 Addams maalasi kankaalle seinämaalauksen Hamptons-hotellin Dune Deck -baarille. Hotellin vaihdettua myöhemmin omistajaa teos lahjoitettiin Palmerin taidemuseolle, mistä se siirrettiin myöhemmin Penn Staten kirjastoon. Harmaansävyinen, mustavalkoinen teos, joka muistuttaa painettua sarjakuvaa, on kooltaan 14 jalkaa leveä (4,26 metriä) ja 4 jalkaa korkea (1,21 metriä). Teokselle annettiin myöhemmin nimi An Addams Family Holiday. Teoksessa ovat Addamsin perheestä tutut hahmot.
Yksityiselämä
Addams oli kolme kertaa naimisissa. Vuonna 1942 Addams tapasi Barbara Jean Dayn, ja he avioituivat seuraavan vuoden toukokuussa. He erosivat kahdeksan vuoden liiton jälkeen vuonna 1951. Dayn sanottiin olevan Addamsin luoman hahmon Morticia Addamsin näköinen.
Kabardi-Balkaria
Talous
Maatalouden tärkeimmät tuotantoalat ovat viljanviljely ja lihakarjan kasvatus. Lisäksi viljellään auringonkukkaa, hedelmiä ja vihanneksia sekä tuotetaan maitoa, viiniä ja munia. Teollisuudenaloista tärkein on vuoristoalueelle keskittynyt vuoriteollisuus, joka tuottaa kivihiiltä, volframia ja molybdeeniä. Vuoristossa harjoitetaan myös metsätaloutta ja turismia. Muista teollisuudenaloista mainittakoon elintarvike-, koneenrakennus- ja metalliteollisuus.
Charles Addams
Yksityiselämä
Addams avioitui 1954 Barbara Barbin (Estelle B. Barb) kanssa, jonka sanottiin olevan vielä enemmän Mortician näköinen kuin Barbara Day. Juristina hän sai Addamsin luovuttamaan useiden sarjakuvien oikeuksia itselleen. Barb myös sai Addamsin ottamaan 100 000 dollarin henkivakuutuksen. Liitto päättyi vuonna 1956. Addamsin asianajaja viittasi parin tapauksen olevan kuin vuoden 1944 elokuvasta Nainen ilman omaatuntoa.
Kabardi-Balkaria
Väestö
Kabardi-Balkariassa asuu 859 939 henkeä (2010). Väestöstä kaupunkilaisia oli 54,5 prosenttia. Suurin kaupunki on pääkaupunki Naltšik (240 203 as.). Muita kaupunkeja ovat Prohladnyi (59 601 as.), Baksan (36 860 as.), Nartkala (31 694 as.), Maiski (26 755 as.), Terek (19 170 as.), Tyrnyauz (21 000 as.) ja Tšegem (Чегем, 18 019 as.). Asutus on keskittynyt maan keski- ja pohjoisosaan.
Charles Addams
Yksityiselämä
Addams avioitui vuonna 1980 Marilyn Matthews Millerin ”Tee” (1926–2002) kanssa lemmikkieläinten hautausmaalla. He muuttivat vuonna 1985 New Yorkin Sagaponackissa sijaitsevaan taloon, jota kutsuttiin lempinimellä ”The Swamp”.
Kabardi-Balkaria
Etniset ryhmät
Kabardi-Balkarian alkuperäisiä asukkaita ovat kabardit ja balkaarit, joita on maan väestöstä yhteensä 66,9 prosenttia. Kabardit kuuluvat kaukasialaisten kansojen abhasialais-adygeiläiseen ryhmään, ja heillä on yhteinen kirjakieli naapurimaassa Karatšai-Tšerkessiassa asuvien tšerkessien kanssa. Balkaarit puolestaan kuuluvat altailaisten kansojen turkkilais-tataarilaiseen ryhmään, ja he ovat läheistä sukua naapurimaassa Karatšai-Tšerkessiassa asuville karatšaille.
Charles Addams
Yksityiselämä
Yhdysvaltain presidentit John Adams ja John Quincy Adams olivat kaukaista sukua Addamsille. Nobel-palkittu sosiaalipoliitikko ja rauhanliikkeen johtaja Jane Addams oli Addamsille sukua. Ray Bradbury ja Alfred Hitchcock olivat Addamsin hyviä ystäviä. Addamsilla tiedetään olleen suhteet ainakin Greta Garbon, Jackie Kennedyn ja Joan Fontainen kanssa.
Kabardi-Balkaria
Etniset ryhmät
* Sisältyy muihin
Uskonto
Kabardi-Balkarian väestöstä kabardit ja balkaarit ovat pääasiassa islaminuskoisia. Heitä on noin 58 prosenttia maan väestöstä.
Koulutus
Naltšikissa toimii Kabardi-Balkarian valtionyliopisto sekä talouden, historian, kielen ja kirjallisuuden tutkimusinstituutti. Lisäksi maassa toimii vuoristogeologian tutkimuslaitos.
Hallinnollinen jako
Kabardi-Balkaria jakautuu aluehallinnon ylemmällä tasolla kolmeen kaupunkipiirikuntaan ja kymmeneen piiriin. Kaupunkipiirikuntia ovat tasavallan pääkaupunki Naltšik, Baksan ja Prohladnyi. Kaupunkipiirikuntien ja piirien hallintokeskusten sijainti ilmenee oheisesta kartasta.
Elbrusin piirissä sijaitseva Tyrnyauzin kaupunki on Balkarian hallinnollinen keskus.
Politiikka
Kabardi-Balkarian perustuslaki hyväksyttiin 1. syyskuuta 1997. Kabardi-Balkarian korkein virka-asema on presidentin virka. Nykyinen presidentti Arsen Kanokov valittiin virkaansa syyskuussa 2005. Kabardi-Balkarian parlamentti on kaksikamarinen. Kamarit ovat tasavallan neuvosto ja edustajain neuvosto. Kummassakin kamarissa on 36 edustajaa, jotka valitaan viideksi vuodeksi kerrallaan.
Charles Addams
Yksityiselämä
Addams keräili useita erikoisia esineitä. Keräilykokoelma koostui muun muassa useista varsijousista ja miekoista. Kokoelmiin kuului myös haarniska. Addams oli myös innokas autoharrastaja.
Kuolema
Addams kuoli 76-vuotiaana sydänkohtaukseen New Yorkissa 29. syyskuuta 1988.
Tee & Charles Addams Foundation
Vuonna 1999 perustettiin säätiö Addamsin taiteellisen saavutuksen edistämiseen. Addamsin leski Marilynin (”Tee”) perustama säätiö jakaa Addamsin taiteellisia saavutuksia näyttelyiden ja tapahtumien kautta. Kokoelmiin kuuluu muun muassa Addamsin julkaistuja ja aiemmin julkaisemattomia sarjakuvia sekä piirroksia, maalauksia ja erilaisia Addamsiin liittyviä esineitä. The Addams Family -perheen ja muun Addamsin tuotannon tekijänoikeudet omistava säätiö toimii Addamsien entisessä kartanossa (kutsutaan nimellä ”The Swamp”) New Yorkin Sagaponackissa.
Kunnianosoituksia
7. tammikuuta 2012 Google kunnioitti Charles Addamsia hänen 100-vuotissyntymäpäivänään The Addams Family -aiheisella Google-logolla. Pennsylvanian yliopiston edustalla sijaitsee Addams Family -perheen veistos.
Eustressi
Eustressi on hyvänlaatuista stressiä, joka on välttämätöntä ihmisen henkiselle kasvulle, kehitykselle ja erilaisten taitojen hallitsemiselle. Ihminen kokee eustressin positiivisena ja nautinnollisena eikä pidä sitä uhkaavana tai pahana. Monet tärkeät keksinnöt tehdään eustressin sävyttämässä ilmapiirissä. Esimerkiksi kuntosaliharjoittelu aiheuttaa eustressiä, mikäli se ei aiheuta henkistä tai fyysistä ylirasitusta, jolloin kyse olisi negatiivisesta distressistä.
Eustressi ei tule ihmiselle itsekseen, vaan sitä on yleensä aktiivisesti etsittävä. Ihminen ei yleensä opi lapsesta alkaen pyrkimään sellaiseen psyykkiseen ja fyysiseen ympäristöön, joka luontevasti avaisi ovet hyvään stressiin ja sen huomioimiseen. Ihmisen sisäinen maailma on kuitenkin sellainen, että kun eustressiä löydetään, niin ihmisen aivokemia palkitsee vaivannäön ja ihminen mahdollisesti oppii tämän käyttäytymismallin automaattiseksi toiminnaksi. Ihannetilanteessa eustressin löytävä henkilö toimii myös muille yhteiskunnan jäsenille esimerkkinä eustressin aiheuttamasta elämän laadun paranemisesta, joka auttaa muita saavuttamaan saman.
Al-Kut
Kut on kaupunki Itä-Irakissa, Tigrisin vasemmalla rannalla, noin 160 km etelään Bagdadista. Se asukasluku vuonna 2009 oli noin 375 000. Se on Wasitin maakunnan pääkaupunki.
Kutin vanha kaupunki on joen jyrkässä mutkassa, ja siitä on vain kapea maayhteys.
Kut on ollut vuosisatoja mattokaupan keskus. Se sijaitsee hedelmällisen maanviljelyalueen keskellä. Kaupungin lähellä sijaitsi myös Bagdadin ydintutkimuslaitos.
Kutissa käytiin raskaita taisteluja ensimmäisessä maailmansodassa, kun brittiläinen Mesopotamian siirtoarmeija marssi kenraali Charles Townshendin johdolla pohjoiseen Basrasta syyskuussa 1915. Syyskuun 26. alkaneessa taistelussa osmanit ajettiin kaupungista ja kahden kuukauden jälkeen Townshend jatkoi etenemistä pohjoiseen. Ktesifonin taistelun jälkeen britit peräytyivät takaisin Kutiin, jonne turkkilaiset Colmar von der Goltzin johdolla saartoivat heidät. Townshend antautui huhtikuun lopussa 1916.
Pappjärv
pienoiskuva|Järvi vuonna 2017. Pappjärv on Virossa Võrumaalla Võrun kunnan Kosen kauppalassa sijaitseva järvi.
Maantietoa
Järvi on 370 metriä pitkä, 225 metriä leveä, ja sen pinta-ala on 5,2 hehtaaria. Se sijaitsee Kosen taajama-alueella Vatseliinasta ja Haanjasta Võruun tulevien teiden risteyksessä. Järven itäpuolella ulottuu omakotitaloalue rantaan asti. Pohjoispuolella on tehdas ja muutama talo. Eteläpuoli on maanteiden reunustamaa aluetta. Vain järven eteläpuolen rannoilla on jyrkät rinteen.
Luontoarvoja ja luokittelu
Järvi on Vesipolitiikan puitedirektiivin (VPD) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu. Järvi luokitellaan limnologisesti hypertrofiseksi järveksi, kun veden ravinnepitoisuudet ovat erittäin korkealla (, HY). Silloin on järven biomassa suuri sekä mikrobitason että vesikasvillisuuden osalta.
Stijn Devolder
Stijn Devolder (s. 29. elokuuta 1979 Kortrijk, Belgia) on belgialainen ammattilaispyöräilijä, joka kilpaili ammattilaisena 2002–2019.
Devolder voitti Flanderin ympäriajon vuonna 2008. Hän kuului viiden ajajan kärkiryhmään, josta hän karkasi juuri kun takaa-ajoryhmä oli saavuttamassa karkulaiset runsaat 20 kilometriä ennen maalia ja pysyi irti maaliin saakka. Hän voitti saman kilpailun myös 2009, jolloin hän teki ratkaisevan irtioton Muur-Kapelmuurin kuuluisassa nousussa noin 15 kilometriä ennen maalia. Devolder on lisäksi voittanut De Pannen kolmen päivän ajon 2005, Belgian maantieajomestaruuden 2007, 2010 ja 2013, Belgian aika-ajomestaruuden 2008 ja 2010 sekä Belgian ympäriajon 2010. Etappikilpailuissa Devolderin paras osa-alue on aika-ajo, mutta hän on myös suhteellisen hyvä mäkiajaja.
Studenican luostari
Luostari on Unescon maailmanperintökohde.
Aiheesta muualla
43.48639°N, 20.53167°W
Gajendra Singh Shekhawat
Gajendra Singh Shekhawat (s. 3. lokakuuta 1967 Jaisalmer ) on intialainen poliitikko, joka on vuodesta 2019 alkaen toiminut maansa vesiministerinä. Syyskuussa 2017 hän aloitti maataloudesta vastaavana valtioministerinä, kunnes hänet ylennettiin nykyiseen tehtäväänsä. Parlamentin alahuoneeseen hänet äänestettiin ensimmäisen kerran vuonna 2014, vuonna 2019 hänet valittiin toiselle kaudelle.
Shekhawatin ensimmäinen kosketus politiikkaan tapahtui Jodhpurissa sijaitsevassa Jai Narain Vyasin yliopistossa, jossa hänet valittiin opiskelijajärjestön puheenjohtajaksi vuonna 1992. Hänellä on myös yhteyksiä Rashtriya Swayamsevak Sangh -järjestöön.
Vesiministerinä Shekhawat on ilmoittanut, että Modin toinen hallitus pyrkii tarjoamaan putkivettä jokaiseen maaseudun talouteen. Hänen mukaansa tavoitteena on, että jokaiseen Intian talouteen saadaan puhdasta vettä vuoteen 2024 mennessä. Hänen mukaansa hallitus on myös aloittanut yli 300 projektia Gangesin puhdistamiseksi, joiden ansiosta joen vedenlaatu on parantunut. Shekhawat on myös ilmoittanut, että Intia vähentää Pakistaniin kulkeutuvan veden määrää estämällä jokien kuljettaman "ylimääräisen" veden kulkeutumisen rajan yli. Päätös ei koske Indusjoen ja sen haarojen vesiä joita suojaa maiden välinen vuonna 1960 solmittu sopimus.
Isthmian kisat
Isthmian kisat olivat antiikin kreikkalaiset Poseidon-jumalan kunniaksi järjestetyt urheilukilpailut. Ne järjestettiin Korintin kannaksella sijainneella Isthmian Poseidonin pyhäkköalueella joka toinen vuosi. Kisat olivat yhdet neljästä panhelleenisistä kisoista, nykyaikaisten olympialaisten edeltäjistä.
Historia
Isthmian kisoja vietettiin ensimmäisen kerran varmuudella 49. olympiadin aikana eli 582–578 eaa., jolloin niistä tuli yhdet panhelleenisistä kisoista. Kisat olivat Korintin hallinnassa muulloin, paitsi ajalla 146–44 eaa., jolloin kaupunki oli raunioina roomalaisten tuhottua sen. Tuona aikana kisoja hallinnoi Sikyon, ja ne saattoivat myös olla siirretty Sikyoniin.
Vuonna 336 eaa. Aleksanteri Suuri nimettiin Isthmian kisoissa kreikkalaisten johtajaksi Persiaa vastaan. Roomalaisten osallistuminen kisoihin sallittiin vuonna 288 eaa. Titus Quinctius Flamininus käytti vuoden 196 eaa. kisoja julistaessaan kreikkalaiset valtiot vapaiksi Makedonian vallasta. Keisari Nero vieraili Isthmiassa ja sen kisoissa vuonna 67 jaa. Tuolloin hän muun muassa ilmoitti kisojen osallistujille aloittavansa Korintin kanavan rakentamisen. Kisoja järjestettiin, kunnes keisari Theodosius I kielsi ne muun pakanauskonnon mukana.
Kisat
Isthmian kisat järjestettiin yhdessä Nemean kisojen kanssa aina samana vuonna, aina vuosi ennen ja vuosi jälkeen joka neljäs vuosi järjestettyjä Olympian kisoja, toisin sanoen aina olympiadin toisena ja neljäntenä vuotena. Ennen ajanlaskun alkua kisat osuivat nykyisessä ajanlaskussa parillisille ja ajanlaskun alun jälkeen parittomille vuosille. Kisat järjestettiin suunnilleen nykyisen huhtikuun lopulla tai toukokuun alussa.
Kisojen lajeihin kuuluivat hevosurheilukilpailut, jotka järjestettiin Isthmian hippodromilla; muita urheilukilpailuita, jotka järjestettiin Isthmian stadionilla; sekä musiikkikilpailuita.
Aleksandr Golovin
thumb|Aleksandr Golovin, Omakuva Aleksandr Jakovlevitš Golovin (1. maaliskuuta (J: 17. helmikuuta) 1863 Moskova – 17. huhtikuuta 1930 Detskoje Selo) oli venäläinen taidemaalari ja lavastaja. Hän suunnitteli Sergei Djagilevin, Konstantin Stanislavskin ja Vsevolod Meyerhold tuotantoja.
Alun perin Golovin opiskeli arkkitehtuuria ja vaihtoi vasta myöhemmin maalaukseen. Hän myös opiskeli Académie Colarossissa. Taloudellista vaikeuksien vuoksi aina valmistumiseensa saakka hän maalasi sisustuksia ja koristeita työkseen. Hän myös yritti kykyjään useilla taiteen aloilla, kuten huonekalusuunnittelussa. Vuonna 1900 hän osallistui Venäjän paviljongin suunnitteluun Pariisin vuoden 1900 maailmannäyttelyssä yhdessä ystävänsä Konstantin Korovinin kanssa. Vuonna 1901 hän muutti Pietarin alueelle Moskovasta. Täällä hänen kykynsä pääsivät oikeuksiinsa lavastesuunnittelijana, joiden suunnittelussa hän yhdisti symbolismia ja modernismia Djagilevin, Meyerholdin ja muiden operetti- ja draamatuotantoihin. Vuoden 1917 vallankumouksen jälkeen hän löysi yhä vähemmän töitä teattereista ja hän syventyi maalaamiseen ja graafiseen kuvittamiseen.
Golovin hankki lavasteet Moskovan taiteellisen teatterin tuontantoon Pierre Beaumarchais'n Figaron häihin. Merkittävä venäläinen teatteriohjaaja Konstantin Stanislavski ohjasi näytelmän nopeana tuotantona, jota oli harjoiteltu jo vuoden 1925 lopusta alkaen. Stanislavski sijoitti näytelmän vallankumousta edeltäneeseen Ranskaan ja muokkasi sen viidestä osasta yksitoista kohtausta. Golovin käytti mekaniikkaa nopeuttaakseen lavasteiden vaihtoa. Näytelmä oli suuri menestys ja näyttelijät huudettiin esiin kymmenen kertaa.
Golovin nimitettiin Venäjän SFNT:n kansantaiteilijaksi.
Golovin kuoli Detskoje Selossa 17. huhtikuuta 1930.
Kyle Quincey
Kyle Quincey (s. 12. elokuuta 1985 Kitchener, Ontario, Kanada) on kanadalainen uransa päättänyt jääkiekkopuolustaja. Hän pelasi ammattilaisurallaan NHL-liigassa yhteensä 586 runkosarjaottelua tehopistein 36+122=158 ja keräten 548 jäähyminuuttia sekä 56 playoff-ottelua tehden yhdeksän syöttöpistettä ja keräten 40 jäähyminuuttia.
Pelityyli
Quincey tunnetaan yleispuolustajana, joka pelaa rauhallisesti, eikä häneltä tarvitse odottaa suuria pistemääriä. Iltalehden toimittaja Vesa Parviaisen mukaan Quinceyn paras ominaisuus on kiekkovarmuuteen yhdistyvä monipuolinen syöttötaito ja hän jakaa kovia syöttöjä suoraan lapaan. Parviaisen mukaan Quinceylta puuttuu luisteluterävyyttä, mutta hän paikkaa tämän hyvällä sijoittumisella.
Juniorivuodet
Quincey syntyi Ontarion Kitchenerissa, mutta kasvoi Orangevillessa, jossa hän myös aloitti jääkiekkoilun. Quincey pelasi kaudella 2000–2001 Halton Hurricanesin joukkueessa, mutta hän sai tililleen myös kaksi ottelua OPJHL-junioriliigan Brampton Capitalsissa, jonka jälkeen London Knights varasi Quinceyn 57. pelaajana OHL:n varaustilaisuudessa 2001. Hän pelasi kauden 2001–2002 vielä QMJHL-joukkue Mississauga Chargersissa. Kaudeksi 2002–2003 Quincey siirtyi London Knightsin OHL-joukkueeseen, jossa hänen tulokaskautensa toi 66 runkosarjaottelussa tehot 6+12=18 ja 14 playoff-ottelussa tehot 3+4=7.
Detroit Red Wings varasi Quinceyn neljännellä kierroksella 132. pelaajana NHL:n varaustilaisuudessa 2003. Kauden 2003–2004 alussa London Knights kauppasi hänet Mississauga IceDogsiin vaihdossa Rob Schrempiin. Quincey oli IceDogsin tehokkain puolustaja ja neljänneksi paras pistemies tehoilla 14+23=37. Hän eteni joukkueen kanssa aina J. Ross Robertson Cup -finaaleihin saakka, mutta OHL:n mestaruuden vei lopulta kuitenkin Guelph Storm otteluvoitoin 4–0. Kaudella 2004–2005 Quincey oli IceDogsin neljänneksi paras pistemies tehoilla 15+31=46, joilla hän sijoittui koko OHL:n puolustajien pistepörssissä kymmenenneksi. Quincey valittiin kauden päätteeksi liigan toiseen tähdistökentälliseen. Hän sijoittui myös kolmanneksi OHL:n parhaalle puolustajalle myönnettävän Max Kaminsky Trophyn äänestyksessä.
Tulokassopimus Detroit Red Wingsiin
Heinäkuussa 2005 Quincey teki kolmivuotisen tulokassopimuksen Detroit Red Wingsin kanssa. Hän pelasi kauden 2005–2006 lähes kokonaan AHL-joukkue Grand Rapids Griffinsin vahvuudessa. Quinceyn tulokaskausi toi siellä 70 runkosarjaottelussa tehot 7+26=33 ja 16 playoff-ottelussa yhden syöttöpisteen. Hän debytoi kauden aikana myös Red Wingsin NHL-joukkueessa, jossa Quincey pelasi ensimmäisen ja kauden ainoaksi jääneen ottelunsa 25. marraskuuta 2005 vieraissa Mighty Ducks of Anaheimia vastaan. Hän sai ottelussa jääaikaa 11.37 minuuttia.
Metsäkeskus
Metsävaratiedot
Suomalainen yksityinen metsänomistaja voi melko vapaasti päättää itse, miten hän käyttää omaa metsäänsä. Metsänkäyttöä ohjaa metsälaki.
Metsäkeskus tuottaa ajantasaista tietoa Suomen metsistä metsänomistajien päätöksenteon tueksi. Metsäkeskuksen metsävaratietokanta on maailman laajin. Kuviotason metsävaratietoa yksityismetsistä on tällä hetkellä 13,5 miljoonaa hehtaaria, ja se kattaa 95 prosenttia koko Suomen yksityismetsien pinta-alasta.
Kyle Quincey
Siirtolistan kautta Los Angeles Kingsiin, NHL-läpimurto ja kauppaus Colorado Avalancheen
Heinäkuussa 2009 Kings kauppasi Quinceyn, puolustaja Tom Preissingin ja kesän 2010 viidennen kierroksen varausvuoron Colorado Avalancheen vaihdossa hyökkääjä Ryan Smythiin. Hän teki kaudella 2009–2010 runkosarjassa 29 tehopistettä. Heinäkuussa 2010 Quincey teki Avalanchen kanssa kaksivuotisen ja 6,25 miljoonan dollarin arvoisen jatkosopimuksen. Hän pelasi kaudella 2010–2011 kuitenkin vain 21 ottelua loukkaantumisten vuoksi. Marraskuussa Quincey joutui ensin kahdeksan ottelun ajaksi sivuun aivotärähdyksen vuoksi ja joulukuussa hänen kautensa todettiin päättyneeksi leikkaushoitoa vaatineen olkapäävamman vuoksi.
Metsäkeskus
Metsävaratiedot
Uusi metsien inventointikierto alkoi keväällä 2020 ja sen myötä kartoitettavan metsän määrä kasvaa.
Kyle Quincey
Paluu Red Wingsiin
Alkukaudella 2011–2012 Quincey teki 23 tehopistettä, kunnes helmikuussa 2012 Avalanche kauppasi hänet Tampa Bay Lightningiin vaihdossa hyökkääjä Steve Downieen. mutta jo samana päivänä Lightning akuppasi Quinceyn edelleen hänen aiempaan seuraansa Detroit Red Wingsiin vaihdossa kesän 2012 ensimmäisen kierroksen varausvuoroon ja puolustaja Sébastien Picheen. Heinäkuussa Quincey teki Red Wingsin kanssa kaksivuotisen ja 7,55 miljoonan dollarin arvoisen jatkosopimuksen. Lokakuussa hän siirtyi NHL:n työsulun ajan kestävällä sopimuksella CHL-joukkue Denver Cutthroatsin riveihin. Joukkuetta valmensi Derek Armstrong, joka pelasi Quinceyn joukkuetoverina Los Angeles Kingsissa. Työsulku päättyi tammikuussa 2013, jolloin hän palasi Red Wingsin NHL-joukkueen vahvuuteen. Maaliskuussa 2013 Quincey joutui kahdeksan ottelun ajaksi sivuun poskiluun murtuman vuoksi.
Metsäkeskus
Metsävaratiedot
Metsävaratieto pitää sisällään tietoa muun muassa metsien kasvupaikoista ja puustosta, erityisen tärkeistä elinympäristöistä sekä metsien käytöstä.
Kyle Quincey
Paluu Red Wingsiin
Heinäkuussa 2014 Quincey teki Red Wingsin kanssa kaksivuotisen ja 8,5 miljoonan dollarin arvoisen jatkosopimuksen. Kaudella 2015–2016 hänen runkosarjansa jäi loukkaantumisten vuoksi vain 47 ottelun mittaiseksi. Lokakuussa Quincey joutui sivuun aivotärähdyksen vuoksi ja marraskuussa hän joutui seuraavan 35 ottelun ajaksi sivuun nilkkavamman vuoksi.
Metsäkeskus
Metsävaratiedot
Metsävaratiedot metsän laadusta ja puumäärästä voivat olla osin puutteellisia, sillä ne perustuvat laserkeilaamalla kerättyyn kaukokartoitustietoon tai vanhempaan, maastossa kerättyyn ja ajantasaistettuun metsäsuunnittelutietoon. Siksi metsänomistajan kannattaa käydä aina tarkistamassa metsänsä tiedot myös maastossa.
Kyle Quincey
Kiertolaisuus kolmessa NHL-organisaatiossa
Heinäkuussa 2017 Quincey teki vapaana agenttina vuoden mittaisen ja 1,25 miljoonan dollarin arvoisen sopimuksen Minnesota Wildin kanssa. Hän ehti pelata kaudella 2017–2018 vain 18 ottelua, kunnes seura asetti Quinceyn siirtolistalle. Quinceyn tiedettiin julkisuudessa ajautuneen eri aaltopituuksille Wildin päävalmentaja Bruce Boudreaun kanssa, jonka mukaan hän ei suostunut pelaamaan oikeassa laidassa, johon Quincey Boudreaun mukaan palkattiin. Quincey on kuitenkin kieltänyt väitteen. Hänet lähetettiin AHL-joukkue Iowa Wildin vahvuuteen, mutta Quincey ei kuitenkaan siirtynyt joukkueeseen, sillä hänen poikavauvansa syntyi ennen laskettua aikaa. Quincey vietti loppukauden perheensä parissa, eikä pelannut missään.
Metsäkeskus
Metsään.fi-palvelu
Metsäkeskuksen tärkein asiointipalvelu metsänomistajille on Metsään.fi-palvelu. Metsään.fi-palvelusta löytyvät metsänomistajan metsätilan kartat, ilmakuvat sekä luontokohteet. Palvelu näyttää myös ajankohtaiset hoitotyö- ja hakkuuehdotukset.
Metsään.fi-palvelussa metsänomistaja voi hakea tukea metsänhoitoon ja tehdä metsäänsä ja metsänkäyttöönsä liittyviä ilmoituksia.
Kyle Quincey
Siirtyminen HIFK:hon
Kaudeksi 2018–2019 Quincey siirtyi vuoden mittaisella sopimuksella SM-liigajoukkue Helsingin IFK:hon. Hänelle taustatietoa organisaatiosta antoi mm. Quinceyn kanssa Minnesota Wildissa pelannut Mikael Granlund. Hänen runkosarjaansa lyhensi noin kahdella kuukaudella joulukuussa 2018 Kanadan maajoukkueen mukana Spengler Cupissa tullut loukkaantuminen, josta Quincey kuntoutui helmikuussa 2019. Hän oli pudotuspeleissä tehoilla 1+6=7 HIFK:n paras syöttäjä ja Quincey jakoi joukkueen sisäisen pistepörssin voiton Sakari Salmisen kanssa.
Metsäkeskus
Metsään.fi-palvelu
Palvelun kautta metsänomistaja voi etsiä myös oman alueensa puunostajat ja metsätöiden tekijät. Metsänomistaja voi jakaa omat metsätietonsa valitsemilleen metsäpalveluiden tarjoajille, ilmoittaa hakkuu- tai työkohteista ja ottaa vastaan palveluntarjoajien yhteydenottoja.
Metsäalan toimija näkee palvelusta niiden metsänomistajien yhteystiedot, jotka ovat antaneet luvan tietojensa näyttämiseen hänelle. Hakujen ja erilaisten toimintojen avulla toimija voi löytää itselleen palvelusta uusia mahdollisia työkohteita.
Kyle Quincey
Maajoukkueura
Quincey edusti Kanadaa MM-kilpailuissa vuonna 2012. Hän edusti maataan myös Spengler Cupissa vuonna 2018, jolloin Quincey eteni Kanadan kanssa finaaliin, mutta turnauksen voitti lopulta kuitenkin SM-liigajoukkue Kalevan Pallo voittomaalikilpailun päätteeksi lukemin 1–2. Hän edusti Kanadaa myös kolmen Yhdysvaltoja vastaan Uudessa-Seelannissa pelatun näytösottelun ajan. Quincey toimi niissä Kanadan kapteenina. Hän oli hyökkääjä Rob Schrempin ohella ainoa otteluihin osallistunut NHL-pelaaja.
Kesken
Ura
Kesken aloitti räppäämisen jo 90-luvulla ja hän vaikutti jo silloin samoissa yhtyeissä Sauruksen toisen osapuolen, Pik3:n kanssa. Saurus perustettiin vuonna 2001, kun Kesken alkoi räppäämään Pik3:n tuottamiin taustoihin. Sauruksen ensimmäinen pitkäsoitto Shelley Duvallin silmät julkaistiin vuonna 2003 ja sitä seurasi vuonna 2005 julkaistu albumi 400 000. Kyseiset albumit olivat omakustanteita, eikä yhtye saavuttanut vielä suurta kuulijakuntaa.
Kyle Quincey
Maajoukkueura
Quincey edusti myös Canada Ontarion joukkuetta World U-17 Hockey Challengessa vuonna 2002, jolloin hän voitti pronssia.
Metsäkeskus
Metsään.fi-palvelu
Palvelun käyttö on maksutonta metsänomistajille ja metsäalan toimijoille. Palvelua voi käyttää sekä suomen- että ruotsinkielisenä.
Avoin metsätieto
Valtaosa Metsäkeskuksen keräämästä aineistosta on sähköisessä muodossa avoimesti kaikkien saatavilla metsätietolain perusteella.
Kesken
Ura
Kesken julkaisi ensimmäisen sooloalbuminsa Jäi vuonna 2006. Vuonna 2007 Fjuu Records julkaisi Sauruksen kolmannen albumin, Son dynyy. Albumilta eräänlaiseksi hitiksi on noussut kappale "Snappmusaa", joka lienee yhtyeen tunnetuimpia kappaleita. Karma Musiikki julkaisi keväällä 2009 albumin Neon Saurus, jolta julkaistiin singlet "Uuteen maailmaan" sekä "Luonnonvoima". Heinäkuussa 2010 julkaistiin uusi single "Bailataa", ja samalla ilmoitettiin uuden Graindiapinat-nimisen studioalbumin olevan työn alla ja ilmestyvän syksyllä 2010. Albumin julkaisu kuitenkin venähti loppuvuoteen 2011 ja samalla sen nimeksi vaihtui Elossa.